*Превод от английски език*

**Европейски стълб на правата на предприемачите, версия 7/3/18**

**12 Права на предприемачите:**

1. Пълноценно функциониращ единен пазар
2. Благоприятни условия за търговия извън ЕС
3. Адекватно образована и гъвкава работна ръка
4. Повишени професионални квалификации и ефективна икономическа интеграция на мигрантите
5. Налични и подходящи инструменти за финансиране
6. Подготовка, приложение и мониторинг на законодателството на ЕС ориентирани към бизнеса /МСП/
7. Ефективни мерки за стимулиране на предприемаческото мислене в ЕС
8. Екосистема, която благоприятства създаването и разширяването на бизнеса
9. Предоставяне на втори шанс след неуспех на бизнеса и улесняване на прехвърлянето на жизнеспособни компании
10. Икономическа и правна среда, която позволява поемане на рискове и стимулира иновациите
11. Съвременна и взаимосвързана дигитална инфраструктура
12. Достъпни и сигурни доставки на енергия и суровини за осигуряване на рентабилно производство
13. **Пълноценно функциониращ единен пазар**
* *Контекст*

Фокусът трябва да бъде върху това да се премахнат различията в националните регулаторни режими, които подкопават Единния пазар. Най-обезпокоителна е липсата на напредък в областта на услугите. Съгласно Индекса за развитие на единния пазар /Single Market Scoreboard/ средното ниво на търговска интеграция на услугите в страните членки през 2015 г. е само 6,6 %, в сравнение с 20,6 % за стоки.

С оглед на приоритетите на Европейската Комисия и очакваните предизвикателства, свързани с все по-интензивната дигитализация на икономиката, Комисията би трябвало да постави висок приоритет на това да гарантира, че вътрешният пазар е подготвен за дигиталната ера и да вземе пред вид нарастващия брой на микро предприятия, които търгуват и работят на международно равнище.

Оперирайки в чужбина, компаниите често са изправени пред различни правила за защита на потребителите. Това им пречи да предлагат стоките и услугите си извън съответните национални граници, особено заради опасенията, че могат да бъдат подведени под отговорност спрямо правила, които не познават.

* *Конкретни препоръки за политиката на ЕС*

Комисията би трябвало да се насочи към повече **мерки за доразвиване на Единния пазар за услуги**, област, в която все още има неизползван потенциал и където МСП играят важна роля. Например, предложението за електронна карта за услуги /Services e-Card/ адресира правилно различни непроменени административни бариери, които срещат доставчиците, но приложението й зависи от желанието и ефективността на националните правителства. Електронната карта дори няма да е необходима ако страните членки изпълняваха ангажиментите и отговорностите си напълно, ефективно и координирано. Темата е свързана и с Директивата за услугите и точките за контакт които повечето страни членки не са разработили изцяло. Ще бъде окуражаващо постижение, ако Комисията успее да премахне множеството излишни регулации, свързани с услугите, които се въвеждат всяка година в страните членки на съюза, несъответстващи на регламентите на ЕС.

Изготвящите политиките би трябвало да ревизират идеята за създаване на прост и гъвкав **Устав на европейското частно дружество** /European Private Company Statute (SPE)/ с цел да се улесни създаването и трансграничното функциониране на малки и средни предприятия на единния пазар. По този начин има потенциал за избягване на сложността при създаване на дъщерни дружества в други страни от ЕС и за повишаване правната сигурност и намаляване на правните и административни разходи.

Докато повече инициативи за максимална хармонизация в областта на защитата на потребителите са от полза както за икономическите оператори, така и за потребителите, законодателите трябва да осъзнаят, че прекалената намеса в тези отношения може да има обратния ефект за желаната политическа цел. Приравняването на **правилата за традиционната и електронната търговия** предлага повече прозрачност, но няма смисъл да се премахват правила, които са доказали стойността си. В областта на електронната търговия трябва да се направи подробна оценка за да се прецени дали ангажирането на търговците – чрез въвеждането на задължение за продажба – наистина е в полза на интересите на потребителите.

1. **Благоприятни условия за търговия извън ЕС**
* *Контекст (проблем/възможност/предизвикателство)*

Колкото по-широк е пазарът на един бизнес, толкова по-големи са възможностите да продава и по-малко се влияе от флуктуациите на пазара и поведението на потребителите. Също така, има силна връзка между интернационализацията и растежа. Всъщност, компаниите, които изнасят са по-иновативни и заплащат по-високи заплати от тези, които работят само на националния пазар.

Световният търговски ред е под изключително напрежение в последните години, тъй като протекционистичните тенденции се разпространяват по цял свят и популистките движения застрашават бъдещето на регулираната многостранна търговска система. Освен това, растат съмненията относно бъдещите търговски връзки на ЕС с важни търговски партньори от двете страни на Атлантическия океан.

Изключително важно е, пред вид факта, че след няколко години 90 % от световният растеж ще се генерира извън ЕС, ЕС да поддържа ефективна търговска политика, така че компаниите да продължат да имат достъп до международните икономически центрове, бележещи растеж и да останат конкурентни и успешни в една глобализирана икономика.

Тази цел, обаче, не може да се постигне ако не се включат МСП. Това означава, че освен поддържане на политика по отношение на търговията, тя трябва да се насърчава и подкрепя, за да се даде възможност на европейските компании и особено МСП да капитализират пазарните възможности.

Търговската политика на ЕС трябва да остане ефективна, прозрачна и обхватна чрез осигуряване на по-голяма кохерентност с ключовите цели на ЕС, като промяната на климата, конкурентоспособността и социалното включване.

ЕС трябва да работи с партньори с подобна насоченост за подкрепяне и засилване на търговия, основана на многостранни правила, за постигане на правна сигурност и кохерентност на търговските правила и за защита на европейските компании и граждани от последствията от нелоялна търговия.

* *Конкретни препоръки за политиката на ЕС*

Европа трябва да има “Европейски начин” за действие в условията на с глобализация за да се адаптира към променящата се геополитическа среда, както и към еволюиращите очаквания на бизнеса и гражданите. За МСП е изключително важно **принципът “мисли първо за малките“ да се постави в основата на търговската политика на ЕС**. Само амбициозните параграфи за МСП в споразуменията не са достатъчни – простите правила за произход могат да бъдат като пример за изчистени и ясни условия, тъй като прекалено сложните изисквания пречат на МСП да се възползват от тях.

Тъй като успешната търговска политика зависи основно от успешното й приложение, Търговско-промишлените палати призовават държавните ръководители на страните от ЕС, както и Европейската Комисия и Европейския Парламент да приемат **широка политическа цел - 75 % приложение на преференциите за всички търговски споразумения на ЕС** до 2020.

Специални **пътни карти за приложение трябва да придружават нашите търговски споразумения** за да достигнат на практика ползите от търговията до предприемачите и МСП конкретно. Приложението винаги започва от собствената страна.

1. **Адекватно образована и гъвкава работна ръка**
* *Контекст*

Икономическото проучване на Европалати за 2018 категоризира липсата на квалифициран персонал като второто най-голямо предизвикателство, потвърждавайки различни други скорошни проучвания, които показват нарастващо несъответствие на уменията в ЕС.

Разходите поради продължаващите несъответствия и недостига на умения са съществени за отделните лица, работодателите и икономиката, както и за обществото като цяло. Недостигът на конкретни умения в трудовата сила може да ограничи способността на фирмите да внедряват технологии, а несъответствията в уменията намаляват производителността на труда, поради неправилното разпределение на работните места и повишаване на риска от безработица, по-ниски заплати, по-ниско удовлетворение от работата и по-лошо развитие на кариерата. Ако това предизвикателство не бъде решено днес, то ще ескалира. Ускоряващият темп на технологично, демографско и социално-икономическо прекъсване трансформира индустрии и бизнес модели, променя уменията, от които работодателите се нуждаят и съкращава годността на съществуващите умения на служителите.

* *Конкретни препоръки за политиката на ЕС*

За да придобият “точните умения”, трябва да бъдат предприети конкретни и амбициозни инициативи от страна на Европейската комисия, които да предвиждат и да подготвят уменията, необходими на пазара на труда. На много динамичния пазар на труда днес е наложително навременното разбиране на нуждите на работодателите от конкретни умения. Сравними и висококачествени данни за търсенето на такива от страна на работодателите в ЕС все още не съществуват. **Общоевропейски инструмент за прогнозиране на уменията** трябва да бъдe разработен и да бъдат изградени четири различни вида информация, включително предстоящи свободни работни места, данни за стопанската дейност и икономическата ситуация, свободни работни места, наблюдавани от публичните служби по заетостта, и данни за завършилите всички видове образователни и обучителни институции. От решаващо значение е, събраните данни да се използват ефективно в разработването и изпълнението на учебните програми, за да имат желаното въздействие.

За да има реално въздействие върху несъответствието на уменията, това упражнение трябва да бъде придружено от по-голяма възможност за реакция на системите за образование и обучение на нуждите на пазара на труда. В тази връзка системите за образование и обучение трябва да обърнат по-голямо внимание на разработването на необходимите ключови компетентности, включително на предприемаческия дух и съответно да преразгледат учебните програми на всички равнища. **Въвеждането на критерии за заетост за измерване на ефективността на висшите учебни заведения** ще ги стимулира да адаптират своите учебни програми към нуждите на пазара на труда. Доказателствата показват, също така, че страните, в които практическото обучение (work-based learning) е включено в професионалното образование и обучение (ПОО), като Германия и Австрия, подготвят по-добри кадри за изискванията на пазара на труда. Наскоро ЕС разработи похвални инициативи за подобряване на качеството и видимостта на ПОО и чиракуване. Трябва да се обърне сериозно внимание и на увеличаването на броя на студентите, които се възползват от практическото обучение. С**ледва да бъде поставена количествена цел за практическото обучение в рамките на ПОО в ЕС:** 50% от студентите от ПОО трябва да имат достъп до практическо обучение през следващите години, срещу 26% днес.

1. **Повишени професионални квалификации и ефективна икономическа интеграция на мигрантите**
* *Контекст*

От съществено значение е, уменията и квалификациите да бъдат бързо и лесно признати, за да се повиши мобилността и пригодността за заетост в Европа, както и да се подобри капацитетът за посрещане на способностите и уменията.

Европейската квалификационна рамка (ЕКР), която има за цел да подобри прозрачността между различните квалификации, все още има недостатъци при съотнасяне на квалификациите. Съответните "национални логики" за оценяване на квалификациите изглежда надхвърлят чисто техническото оценяване на резултатите от обучението. Необходимо е темата де се разисква в рамките на европейската перспектива.

* Уменията и квалификациите от страни извън ЕС могат да бъдат трудно оценени и следователно да бъдат признати. Трябва да се разработят конкретни инструменти, по-специално за бежанците, които освен това не разполагат с необходимата документация.
* *Конкретни препоръкаи към политиката на ЕС*

Квалификациите трябва да бъдат систематично описани по отношение на резултатите от обучението. Това ще улесни компаниите да разберат и да преценят какви умения и компетенции има човек. Освен това, този подход е по-приобщаващ, тъй като включва формално, неформално и самостоятелно обучение. Резултатите от обучението са в процес на създаване. Но вече се появяват различни национални модели, които понякога си противоречат по между си. Необходим е обикновен общ формат на равнище ЕС, за да се избегне разпространението на различни модели.

Прилагането на **подхода за резултатите от обучението** трябва да се вземе предвид при процедурите за осигуряване на качество от държавите-членки, за да се мотивират институциите за висше образование да го прилагат.

Трябва да бъдат насърчавани **по-голяма пропускливост и синергия между ПОО и висшето образование**. Общата дефиниция на "единица резултат от обучението" и "кредит" между висшето образование и ПОО следва да доведе до по-гъвкави модели, които позволяват да се върви напред и назад между висшето образование и ПОО.

**Европейската квалификационна рамка трябва да бъде консолидирана** за да се превърне в истински инструмент за прозрачност, по-добро разбиране на квалификациите и да се използва за по-нататъшно сравнение. Необходими са ясни стратегии и процедури за гарантиране на качеството на референциите. За да се подобри надеждността на инструмента и да се направи по-последователно реферирането, трябва да се извършат хоризонтални сравнения / проверки между различните НКР и да се предвиди непрекъснато позоваване на НКР. Що се отнася до специфичния случай на граждани от трети страни, инструментът "Профил на уменията на ЕС" следва да бъде актуализиран, като се вземат предвид препоръките, предоставени от различните "потребители" през първите месеци на изпълнение.

**Необходимо е също така да се разработи всеобхватен подход на заинтересовани страни на равнище ЕС за интегриране на бежанците на пазара на труда**. Всички заинтересовани страни трябва да си сътрудничат за ефективна оценка на уменията на бежанците на ранен етап, да повишат уменията си чрез езикови курсове и ПОО, както и да се свързват с компании, които търсят тези умения. Трябва да се създаде структура за **улесняване на създаването на възможности за работа на мигрантите в бизнеса**, особено МСП. Това би имало двойна полза - да допринесе за икономическата интеграция на мигрантите и да подпомогне бизнеса да отговори на своите нужди от умения, което е нарастващо безпокойство за много от работодателите. В тази връзка, Интеграционен грант / Integration grant следва да бъде създаде чрез Европейския социален фонд, за да се подпомогнат по-специално МСП да интегрират своите служители не само мигранти, но и дългосрочно безработни и младите хора, които са извън образователната и обучителна система и са без работа от други държави-членки на ЕС - процес, който е сложен и скъп за по-малките предприятия.

1. **Налични и подходящи инструменти за финансиране**
* *Контекст*

Според проучване, проведено на ТПП Холандия, половината от предприемачите са несигурни относно собствената си финансова грамотност и знания за паричните въпроси. Те нямат достатъчно време за прогнозиране и финансово планиране. Финансовата неграмотност е едно от основните предизивкатеслтва, които пречат на отношенията между МСП и инвеститорите. Предприемачите, които заявяват, че имат широко познаване на финансовите въпроси, са по-склонни да се представят по-добре от предприемачите, които казват, че са по-малко финансово грамотни.

Същевременно, изправени пред сложността на трансграничното финансиране, търсенето на инвеститори в друга държава, развитието на нови технологии като финансовите технологии (fintech), добавя допълнителен слой сложност към финансовата реалност на МСП.

Закъснелите плащания остават значителна бариера за паричните потоци на много фирми. Те могат да имат далеч по-сериозни социално-икономически ефекти, ако предизвикат негативни резултати, като намаляване на инвестициите, съкращения или дори закриване. Това може да бъде особено остро при трансграничните сценарии и по този начин да възпрепятства функционирането на единния пазар. Публичните администрации тревожно остават сред основните нарушители в няколко държави-членки, но и фирмите често не спазват условията за плащане, договорени с други предприятия.

* *Конкретни препоръки към политиката на ЕС*

Директивата относно забавянето на плащанията от 2011 г., ревизирана спрямо първоначалния вариант от 2003 г., следва отново да бъде преразгледана от политиците с добавянето на по-солидни инструменти за **предотвратяване на забавянето на плащанията** и за укрепване позициите на по-малките предприятия при обвързване с длъжниците – публични или частни - да се съобразят с договорените условия за плащане. Успоредно с това, политиците трябва да потърсят техники на поведение, които могат да доведат до едно и също положително въздействие, по-бързо и по-ефективно, макар и чрез техники на „побутване“.

Поради все по-голямата сложност на инструментите за финансиране и бизнес моделите, съществува силна нужда да се предоставят на европейските предприятия знанията, от които те се нуждаят, за да оцеляват и да растат. Като мека мярка следва да се подкрепи програма в рамките на следващия бюджет на ЕС, за да се установят определени нива на **финансова грамотност** сред предприемачите в ЕС и да се окаже подкрепа не само за съществуващите предприемачи, но и за бъдещите такива. Като част от това, Седмица на финансовата грамотност трябва да се провежда в сътрудничество с палати и бизнес организации в целия ЕС.

**6.Подготовка, приложение и мониторинг на законодателството на ЕС ориентирани към бизнеса /МСП/**

*Контекст:*

МСП са непропорционално засегнати от регулаторната и административната тежест в сравнение с големите предприятия. Изчислено е, че ако голяма компания харчи едно евро на служител поради регулаторни задължения, то малкият бизнес трябва да похарчи средно до 10 евро. За да се даде възможност за по-благоприятна за МСП среда, Комисията въведе в Закона за малките предприятия през 2008 г. принципа "Мисли първо за малките", според който законодателството следва да бъде разработено, като се вземат предвид характеристиките и нуждите на МСП.

МСП-тестът е ключов инструмент за прилагане на този принцип. За съжаление, оценките на EВРОПАЛАТИ за прилагането му от страна на Европейската комисия (2011 г., 2013 г. и 2017 г.) показват значителни слабости, като например събирането и представянето на оценката на МСП, липсата на задълбочен анализ за разходите и ползите, а количественото определяне на въздействията е по-скоро изключение от правилото. Продължаващите недостатъци при прилагането на МСП-теста, както на равнище ЕС, така и на национално равнище, са в ущърб на процеса на вземане на решения, тъй като те увеличават риска от внасяне на законодателни инициативи, които ще създадат ненужни и прекомерни тежести за "гръбнака на Европейската икономика ".

* *Конкретни препоръки към политиката на ЕС*

Насоките на Комисията за по-добро регулиране обясняват как правилно да се провежда добър МСП-тест. Това, което е необходимо сега, е правилно приложение на насоките. Необходима е допълнителна подкрепа и по-строги проверки, за да се гарантира, че МСП-тестовете се извършват правилно и не са само упражнения за попълване на квадратчета. Служителите, отговарящи за конкретно досие, следва да получат по-голяма помощ при провеждането на МСП-теста, преди оценката им да бъде представена на Съвета за регулаторен контрол. Съветът от своя страна трябва по-систематично да проверява дали МСП-тестът се провежда правилно, преди да даде положително становище относно оценката на въздействието. МСП-тестовете не са цел сами по себе си, нито принципи за по-добро регулиране и изготвяне на политики, основани на доказателства. Но създаването на работни места и растежът са цели, много важни цели. Ето защо е от решаващо значение за нашата конкурентоспособност, законодателството, отнасящо се до МСП - 99% от всички предприятия в ЕС и много повече от половината от заетостта и създадената добавената стойност – да се основава на задълбочен анализ на въздействието върху тях. Това не може да бъде по избор. Това трябва да бъде предпоставка за напредък в законодателния процес.

* **7. Ефективни мерки за стимулиране на предприемаческото мислене в рамките на ЕС**
* *Контекст*

За да постигне икономически растеж и по-високи нива на заетост, Европа се нуждае от повече предприемачи. За да има повече предприемачи, от първостепенно значение е да има политика и регулаторна среда, насочена към МСП, както и да се насърчи предприемачеството и развитието на предприемачески дух и умения, като се започне от началното училище. Образованието и обучението по предприемачество е един от трите стълба на плана за действие на Европейската комисия "Предприемачество 2020", заедно със създаването на среда, в която предприемачите могат да се развиват, ролеви модели и достигане до специфични групи. Въпреки фокуса на Комисията върху обучението по предприемачество и препоръката да се гарантира, че всички млади хора имат практически предприемачески опит, преди да напуснат задължителното си образование, обучението по предприемачество има да измине доста дълъг път в Европа, според последния доклад на EURYDICE.

В рамките на настоящата програма COSME съществуват няколко действия, които подкрепят предприемачеството, като най-изявеният е "Еразъм за млади предприемачи", където млад или амбициозен предприемач е поканен от опитен предприемач в друга участваща държава за период до шест месеца. COSME също така e насочена към конкретни групи, които са по-слабо представени в предприемаческото съсловие, като например жени и мигранти. Въпреки това разпокъсаността на бюджета на програмата често намалява въздействието от дейностите.

* *Конкретни препоръки към политиката на ЕС*

Ако искаме повече предприемачи в ЕС, от първостепенно значение е да се подготвят лицата, започвайки от най-ранна възраст, с предприемачески нагласи и умения. Ето защо от съществено значение е въвеждането на предприемачество в учебните програми на всички нива на образование, от начално и средно училище до професионално образование и университет. Също толкова важно е участието на бизнеса в разработването и изпълнението на програми и инициативи, насочени към подкрепа на предприемачеството.

Предприемачеството трябва да стане по-привлекателно, не само чрез намаляване на административните и регулаторни тежести, но и чрез признаване на ролята на предприемачите в обществото и повишаване на осведомеността относно ползите от предприемачеството. Всъщност, според проучване на Евробарометър "Предприемачество в ЕС и извън него", мнозинството от респондентите в ЕС изразяват негативно възприемане на предприемачите.

Успешните програми, като "Еразъм за млади предприемачи", трябва да бъдат разширени.

* **8. Екосистема, която улеснява създаването и разширяването на бизнеса**
* *Контекст*

Вече съществува жизнена старт-ъп екосистема в голяма част от ЕС. Това е положително развитие в сравнение с преди няколко години. Въпреки това, много нови предприятия не се включват в тази система през критичните първи години. Освен това, не достатъчно компании преминават от фазата "старт-ъп" до "скейл-ъп". Сложността на (трансграничните) регулаторни и административни изисквания, напр. свързани с регламентите за ДДС, страхът от провал, трудностите при осигуряването на финансиране, както и свързването с правилните бизнес партньори и намирането на квалифицирани работници са някои от пречките, които възпрепятстват оцеляването или растежа на новосъздадените предприятия.

Зачитайки това, Комисията оповести Start-up and Scale-up инициативата през ноември 2016 г. Посланието е в посока премахване на бариерите пред старт-ъпите и скейл-ъпите в Единния пазар; създаването на по-добри възможности за партньорства, търговия и умения; улесняването на достъпа до финанси.

Европейският парламент на предприятия през 2016 г. също така подчерта, че специалните мерки за микро компаниите могат да имат непреднамерено отрицателен ефект: 82% от бизнеса заявява, че административните, законодателните и данъчните преференции обезкуражават предприемачите да развият дейността си в по-големи мащаби.

Много палати активно подкрепят старт-ъпите и скейл-ъпите. Според скорошно проучване, палатите предлагат широк спектър от инициативи, които свързват компаниите с други заинтересовани страни от предприемаческата и иновационната екосистема и предлагат възможности за менторство и коучинг, както и информация, съвети и услуги за изграждане на капацитет.

* *Конкретни препоръки към политиката на ЕС*

Ключовите елементи за повишаване на конкурентоспособността на ЕС следва да бъдат разработени по „по-допълващ“ начин в цяла Европа, ако имат за цел да постигат широк и положителен ефект. Достъпът до пазара е от решаващо значение за мащабирането както на компании, така и на инвестиции. Така че реалният прогрес към единен пазар – за хора, капитал, стоки и услуги, онлайн и офлайн – е задължително условие за благоприятстването на скейл-ъпите в ЕС. Следователно е от първостепенно значение да се осигури проследяване на изпълнението на целите, залегнали в Съюза на капиталовите пазари, Единния цифров пазар и Стратегията за Единния пазар. Други инициативи, които могат да бъдат предприети на равнище ЕС, ще се окажат нерелевантни и неефективни в отсъствието на по-динамичен капиталов пазар, „по-дигитален“ подход в ЕС и по-пълен и функциониращ единен пазар за стоки и услуги, онлайн и офлайн.

Когато се предвиждат изключения или други облекчаващи мерки, следва внимателно да се вземат под внимание и потенциалните отрицателни нежелани последици, които мерките могат да окажат върху растежа на отделните бизнеси и върху икономиката като цяло.

1. **Предоставяне на втори шанс след неуспех на бизнеса и улесняване на прехвърлянето на жизнеспособни компании**
* *Контекст*

Според данни на Комисията, всеки втори бизнес фалира през първите си пет години, а свързаната с това пряка загуба на работни места вследствие на неплатежоспособността достига 1,7 милиона евро на година в ЕС. Несъстоятелността често се дължи на грешки в управлението. Колкото по-рано в процеса компаниите получат насоки относно ликвидната си позиция, толкова по-добре. Това трябва да бъде в полза на цялото бизнес общество, включително на банки и други финансови институции, тъй като това ще намали общия брой на неизпълнени задължения.

Прехвърлянето на собствеността на жизнеспособен бизнес е благоприятно за продавача, а също и за купувача, за когото това може да се окаже алтернативен начин за започване на бизнес. Това е и социално-икономически ефективно, ако се осигури устойчивостта на бизнеса, който иначе би спрял да функционира. Същевременно, прехвърлянето на бизнес е изключително сложен процес с много аспекти - данъчен, финансов, правен, административен, дори и социален, и емоционален. Това е процес, който оказва въздействие върху 700 000 компании и милиони работни места в ЕС всяка година.

* *Конкретни препоръки към политиката на ЕС*

ЕВРОПАЛАТИ понастоящем участва в два проекта, финансирани от ЕС, целящи да предоставят скорошна подкрепа на предприемачи в затруднение и помощ за опитващите втори път. Тези **целеви действия, насочени към превенцията на несъстоятелността**, са по-подходящи и ефективни от хармонизацията на правната рамка за несъстоятелност на европейско ниво.

За да се гарантира, че кредиторите са информирани навреме и по прозрачен начин относно стартирането на процедурата по несъстоятелност, в която са включени едно или няколко задължени лица, ЕВРОПАЛАТИ призовава за създаването на **Европейски регистър за несъстоятелност**, базиран върху вече-съществуващите национални регистри. Регистърът би бил от голяма полза специално в трансгранични случаи, тъй като кредиторите биха могли да се запознаят със стартирането на производство по несъстоятелност по отношение на техен длъжник в друга страна-членка, както и с условията по тяхното пълно участие в процедурата. Такъв регистър би предоставил улеснен достъп и разбиране.

Някои страни-членки са по-напреднали, в сравнение с други, в областта на прехвърлянето на бизнес, но е в интерес на всички да се подобри тази процедура. Съществува, също така, и потенциално трансграничен компонент, недостатъчно разработен поради сложността си. ЕС може да играе важна роля на координатор в улесняването на напредъка и обмена на опит в областта на прехвърлянето на бизнеси. Специфични предложения за това са дадени в [Доклада от май 2017 г. до Съвета по конкурентоспособност от страна на малтийското председателство](http://ec.europa.eu/transparency/regexpert/index.cfm?do=groupDetail.groupDetailDoc&id=33810&no=3) и те следва да бъдат взети под внимание от Комисията и съзаконодателите.

1. **Икономическа и правна среда, която позволява поемане на рискове и стимулира иновациите**
* *Контекст (проблем/възможност/предизвикателство)*

Иновациите са основният стълб на растежа, конкурентоспособността и подобрената производителност. Като такива, иновациите трябва да бъдат от основно значение за икономическото развитие на ЕС и следователно – за разработването на политики и процедури. Бюджетните ограничения ограничават, през последните години, инвестициите в иновации както от публичния, така и от частния сектор. Иновациите представляват дългосрочни ползи, а не краткосрочни печалби и това трябва да разубеди политическите актьори да използват процеси, ресурси и правила, които са необходими за стимулирането на иновациите в ЕС.

Въпреки че иновациите понякога се свързват единствено с технологичното развитие, създателите на политиките следва да приемат по-широка визия, покриваща също така и процеси, услуги, бизнес модели и социални иновации. Като такива, политиките за стимулиране на иновациите надхвърлят финансирането на научно-технически разработки и включват единен пазар, дигитална инфраструктура, фирмено право, образование и обучение, инфраструктура, реформи в обществения сектор, търговия и интернационализация.

По принцип, иновациите в ЕС се развиват само когато самите създатели на политиките са иноватори и са готови да поемат рискове. Те, също така, следва да работят с бизнес обществото, за да гарантират, че правилните политики се изпълняват по правилния начин.

* *Конкретни препоръки към политиката на ЕС*

ЕВРОПАЛАТИ се застъпва за възраждането и разрастването на **Програмата за предприемачески опит** /**Entrepreneurial Experience Programme/**. По-рано тази инициатива позволяваше старши служители от един отдел на Европейската комисия да прекарат известно време в малко бизнес предприятие с цел по-добре да се запознаят с предизвикателствата, възможностите и ключовите фактори, които влияят на МСП, както и да придобият ценен опит за ролята си на създател на политики. Програмата бе ограничена по отношение на размера и на амбициозността, така че следва да бъде разширена, за да може да включи длъжностни лица от различни отдели на Европейската комисия. Подобни инициативи следва да се разглеждат от Европейския парламент и националните администрации, за да се стимулира разбирането на бизнес средата сред онези, които вземат решенията, засягащи тази среда. Палатите са в идеалното състояние да улеснят подобни програми.

Ефективен и достъпен патентен режим е ключов фактор за способността на бизнеса да създава иновации и да се конкурира в световен мащаб. Ето защо в продължение на много години палатите са силни поддръжници на инициативата **Единен европейски патент**. Работата по този Единен патент, започнала още през 70-те години, трябва да приключи. Тази важна реформа на европейската патентна система е отдавна закъсняла. Бизнесът е в очакване на това вече 50 години и е жизненоважно реформата да бъде изпълнена без повече забавяния.

1. **Съвременна и взаимосвързана дигитална инфраструктура**
* *Контекст*

Дигитализацията е от ключово значение за успеха на европейските компании. Все още за много фирми, интернетът, който ползват, не е достатъчен, за да се възползват от бъдещите тенденции, например – т.н. „свързани фабрики“. Освен това, кибер-сигурността остава голямо предизвикателство, особено за по-малките компании, които не могат да си позволят собствен отдел за информационни технологии.

* *Конкретни препоръки към политиката на ЕС*

Достъпът до високоефективен и сигурен интернет с цел предлагане на услуги и продукти на пазара става все по-необходимо условие за конкурентоспособността на бизнеса. Механизмът за свързване на Европа и Европейският фонд за регионално развитие са средства за финансиране на необходимата инфраструктура, била тя трансконтинентална или регионална. Тези средства следва да бъдат фокусирани върху изграждането на бърза връзка. За да се направи интернет връзката безопасна, е необходим европейски подход. Въз основа на констатациите на Европейската организация за кибер сигурност - ПЧП и според текущата работа, в Агенцията на Европейския съюз за мрежова и информационна сигурност следва да бъде оторизирана да предоставя, в съответствие с държавите-членки, средствата за ефективна борба с кибер-престъпността, както и да противодейства на възможни мащабни атаки и да предоставя бърза и пряка помощ на засегнатите компании, по-специално на МСП.

1. **Достъпни и сигурни доставки на енергия и суровини за улесняване на рентабилното производство**
* *Контекст*

Осигуряването на конкурентоспособно, устойчиво и сигурно снабдяване с енергия е едно от най-големите обществени и икономически предизвикателства за следващите години и десетилетия. Специално в контекста на прехода към ниско въглеродна и възобновяема икономика, бизнесът се нуждае от гарантиран достъп до достъпни и надеждни източници на енергия по всяко време. Същевременно, ЕС се стреми да премине към напълно функционираща кръгова икономика, в която отпадъците се превръщат в ценен, ключов ресурс. И двете развития имат голям потенциал за бизнесите в ЕС, но изискват правилните рамкови условия, за да се повиши конкурентоспособността ни в световен мащаб, да се стимулира икономическият растеж и да се създадат нови работни места.

* *Конкретни препоръки към политиката на ЕС*

Стриктното прилагане на пазарния принцип на енергийните пазари е от ключово значение. Подход, ориентиран към пазара, ще намали разходите за потребителите на енергия и ще спомогне да се поддържа обществена подкрепа за енергийния преход. Освен това, ЕС следва да създаде рентабилна **Европейска подкрепяща програма за възобновяеми енергийни източници**, за да могат да се правят инвестиции там, където те ще имат най-големи икономически ефекти. В контекста на циркулярната икономика ще бъде важно да се включат МСП чрез повишаване на доверието във вторичните суровини (например – чрез стандарти за качество) и осигуряване на по-добри рамкови условия за инвестиции в т.н. "зелени" технологии, например – чрез стимулиране на алтернативни форми на финансиране и достатъчна обществена подкрепа.